《送胡仲虎归婺源并呈江山长雷》
元代·方回

大儒畴昔起乾淳，天地星源一脉真。
肯使我为修学记，始知君是读书人。
流泉要验胸中活，死草无拘纸上陈。
太极初生第一点，寻根细认古今春。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。